Kan damar sistemi hastalıkları | Tibbdunyam.az\nKategori: Kan damar sistemi hastalıkları\nBeyin Anevrizması – əlamətləri və müalicə üsulları\nBeyin Anevrizması Nədir? Beyin anevrizması, beyindəki arteriya divarındakı nöqtənin qabarıqlaşaraq qanla dolduğu arteriyanın deformasiyasıdır. Onu kəllədaxili anevrizma və ya beyin anevrizması da adlandırmaq olar. Beyin anevrizması hər yaşda insana təsir edə biləcək potensial həyati təhlükəsi olan bir vəziyyətdir. Əgər beyin anevrizması partlarsa və ya yırtılarsa, bu, dərhal müalicə edilmədiyi təqdirdə insult, beyin zədələnməsi və hətta ölümlə nəticələnə…\nAnevrizma – əlamətləri və müalicəsi\nAnevrizma nədir? Anevrizma arteriyanın divarı zəiflədikdə və anormal dərəcədə böyük qabarıqlığa səbəb olduqda baş verir. Arteriyalar qanı ürəkdən bədənin qalan hissəsinə daşıyan qan damarlarıdır, damarlar isə qanı ürəyə və ağciyərlərə qaytarır. Bu şişkinlik yırtılaraq daxili qanaxmaya səbəb ola bilər. Anevrizma bədənin hər hansı bir hissəsində inkişaf edə bilsə də, ən çox bunlar aşağıdakılardır: Beyin. Beyindəki anevrizmalara beyin anevrizmaları…\nTalassemiya – növləri, əlamətləri və müalicəsi\nTalassemiya nədir? Talassemiya orqanizmdə hemoglobinin anormal formasını əmələ gətirən irsi qan xəstəliyidir. Hemoqlobin qırmızı qan hüceyrələrində oksigen daşıyan protein molekuludur. Bu pozğunluq qırmızı qan hüceyrələrinin həddindən artıq məhvinə səbəb olur ki, bu da anemiyaya səbəb olur. Anemiya bədəndə kifayət qədər normal, sağlam qırmızı qan hüceyrələrinin olmadığı bir vəziyyətdir. Talassemiya irsi xarakter daşıyır, yəni valideynlərdən ən azı biri xəstəliyin daşıyıcısı…\nHemofiliya xəstəliyi – əlamətləri və müalicəsi\nHemofiliya xəstəliyi nədir? Hemofiliya irsi qanaxma xəstəliyidir. “Laxtalanma faktorları” adlanan müəyyən zülalların olmaması və ya aşağı səviyyədə olması pozğunluğu xarakterizə edir. Hemofiliyanın bir neçə növü var, baxmayaraq ki, onların hamısında ya laxtalanma faktoru VIII, ya da IX amil aşağı səviyyədədir. Həkimlər vəziyyətin ümumi şiddətini qanda nə qədər faktorun mövcud olduğuna əsaslanır. Hemofiliyanın A, B və C olmaqla…\nKardio-Pulmonar Reanimasiya (KPR)-in əhəmiyyəti Kardio-Pulmonar Reanimasiya (KPR) həyat qurtaran bir texnikadır. Bir insanın ürəyi dayandıqda və nəfəsi kəsildikdə bədəndən qan və oksigenin axmasını təmin etmək məqsədi daşıyır. KPR hər hansı bir təlim keçmiş şəxs tərəfindən həyata keçirilə bilər. Bura xarici sinə sıxışmaları və tənəffüs daxildir. Ürək dayandıqdan sonra ilk altı dəqiqə ərzində edilən KPR, tibbi yardım gələnə…\nHipertenziya, Yüksək qan təzyiqi nədir?\nHipertenziya, Yüksək qan təzyiqi, bir çox səbəbdən yaranan yüksək təzyiqdir. Ölkəmizdə hər üç yetkindən birində görülən yüksək təzyiq (hipertenziya), lazımi tədbirlərin görülməməsi halında əhəmiyyətli xəstəliklərə və orqan zədələnməsinə səbəb olur. Genetik meyl və həddindən artıq duz istehlakı hipertenziyanın əsas səbəbləri olsa da , xəstələrin çoxunda yüksək təzyiqin səbəbi bilinmir. Qəti şəkildə nəzarət edilməli olan hipertenziya, qan təzyiqinin ani yüksəlməsində beyin qanamasına və vuruşa…\nQanaxma Zamanı İlk Tibbi Yardım\nQanaxmanın dayandırılması İstənilən güclü qanaxma zamanı əsas təhlükə ondan ibarətdirki ki, orqanizm daxilində qan kütləsinin kəskin şəkildə azalması nəticəsində ürək fəaliyyəti pisləşir. Bu zaman bütün həyati vacib orqanlar da oksigen çatışmazlığından zərər çəkməyə başlayırlar. Bu halda huşun itirilməsi baş verə bilər. Güclü qanaxma zamanı ilk növbədə yaradan hansı qanın axdığını müəyyən etmək lazımdır. Qanaxmalar 3 cür olur: Kapilyar qanaxmalar. Kapilyar qanaxma zamanı adi sarğı qoyduqda qanaxma dayanır.…\nYüksək qan təzyiqi yaradan 9 səbəb!\nDünyada və ölkəmizdə ən çox yayılmış xəstəliklərdən biridir. Ürək qan dövranı sistemində motor rolunu oynayır. Ürək dəqiqədə 60-80 atış arasında dəyişən bir sürətlə dəqiqədə 5-35 litr qan və gündə 9000 litr qan pompalayır. Hər vuruşda ürək əvvəlcə qanı pompalayır, sonra qanın ürəyi yenidən doldurması üçün istirahət vəziyyətinə keçir. Qan vurulduqda damar divarına ən yüksək təzyiq sistolik qan təzyiqi…\nHiperemiya bədəndəki bir orqan və ya toxuma damarlarında artan qan miqdarıdır. Aşağıdakılar da daxil olmaqla bir çox fərqli orqana təsir edə bilər. qaraciyər ürək dəri gözlər beyin Hiperemiyanın növləri İki növ hiperemiya var: Aktiv hiperemiya orqana qan axınında artım olduqda baş verir. Bu, ümumiyyətlə, daha çox qan tələbinə cavabdır – məsələn, idman edirsinizsə. Passiv hiperemiya,…\nSepsis – Simptomları və Müalicəsi\nSepsis, bədənin bir infeksiyaya reaksiyasının öz toxumalarına zərər verməsi ilə ortaya çıxan potensial həyati təhlükə yaradan bir vəziyyətdir. İnfeksiya ilə mübarizə prosesləri bədəni işlətdikdə, orqanların zəif və anormal işləməsinə səbəb olur. Sepsis septik şoka qədər irəliləyə bilər. Bu, ciddi orqan problemlərinə və ölümə səbəb ola biləcək qan təzyiqində bir düşmədir. Antibiotiklər və venadaxili mayelərlə erkən…


Koreyalıların da “Koroğlu” dastanı var - MÜSAHİBƏ\n09:17 05 Aprel 2016 386 dəfə oxunub\nAzərbaycana türkologiyanın önəmli mərkəzi kimi səfər edən koreyalı xanım türkoloq İn Kyünq O (Eun-Kyung О) öz vətənindəki tanınmış Hankuk Universitetində xarici dillər üzrə təhsil alıb. Cənubi Koreya Respublikasında Türkiyə ədəbiyyatı, eləcə də Ankaradakı Hacıtəpə Milli Universitetində komparativistika (müqayisəli ədəbiyyatşünaslıq: müxtəlif milli ədəbiyyatlar arasındakı əlaqələri təhlil edən, həmçinin ədəbi oxşarlıq, üslub, süjet bənzərliyini öyrənən elm) ixtisaslarında, magistr və fəlsəfə üzrə filologiya doktoru alimlik dərəcəsi alıb. Daha sonra Ankara universitetindəki Koreya ədəbiyyatı departamentinin professoru seçilib, eyni zamanda “Munhvva” radio-kanalının Türkiyə üzrə müxbiri, Koreyaşünaslıq Akademiyasında, Koreya və Sonqyünqvan universitetlərində müxtəlif vəzifələrdə çalışıb.\nÖzbəkistanda, Əlişir Nəvai adına Akademiyada elmlər doktoru və professor dərəcəsinə layiq görülüb. Nizami adına Daşkənd Dövlət Pedaqoji Univеrsitetinin Koreya kafedrasında professor kimi çalışıb. Hazırda Donqduk Qadın Universitetinin Humanitar kollecinin professoru işləyir. Eyni zamanda YUNESKO-nun Asiya Sakit Okean Mərkəzinin qeyri-maddi mədəniyyət irsi üzrə mütəxəssisi kimi çalışır, eləcə də Koreya Araşdırmalar Fondunun əməkdaşıdır.\nİn Kyünq Onun elmi əsərləri əsasən “feminist tənqidə” aiddir: “XX əsr romanlarında Türkiyə və Koreya qadınları” (2005, türkcə), “Türkiyədə Koreya müharibələrinə aid ədəbiyyatlar” (2005, türkcə), “Pərdə arxasındakı qadınlar və İslam” (2006, Koreya dilində), “Koreya və Özbəkistan arasında müqayisəli epik tədqiqatlar” (2014, özbəkcə), “ İslam ölkələrində qadın həyatı” (2015, Koreya dilində) və başqa kitabların müəllifidir. Türk yazıçılarından Yaşar Kamal, Hakan Günday, Murad Tüncel və başqalarının romanlarını, hekayələrini Koreya dilinə tərcümə edib.\nKoreya şairi Ko İnin şеir kitabını və şeirlər antologiyasını, eyni zamanda başqa ədiblərin əsərlərini türkcəyə çevirib. Türk, özbək, ingilis dillərində sərbəst danışır. Son illər türkologiya sahəsi üzrə araşdırmalarını davam etdirir, türksoylu ölkələrə elmi səfərlərə gedir...\nKulis.az İn Kyünq O ilə müsahibəni təqdim edir.\n- Xanım İn Kyünq Azərbaycana xoş gəlmisiz. “Ədəbiyyat qəzeti”nin redaksiyası adından sizi salamlayırıq. Sizi Bakıda görməyə çox şadıq.\n- Çox təşəkkür edirəm. Gözəl məmləkətinizə səfərdən çox məmnunam və mənim də salamlarımı əməkdaşlarınıza, oxucularınıza çatdırmağınızı xahiş edirəm.\n- Mən istərdim ki, söhbətimizi qədim ölkəniz barədə, onun tarixi, ədəbiyyatı, eləcə də ölkələrimizin arasındakı tarixi-mədəni, elmi-ədəbi münasibətlər haqqında tanışlıq xarakterli məlumatlarla başlayaq.\n- Ölkəmizin tarixən yerləşdiyi coğrafi şəraitə görə müxtəlif xalqların mədəniyyətlərinin təsiri altında olub. Tədqiqatçıların qeyd edir ki, yeddi-səkkiz min il bundan əvvəl Altaydan köç edib gələn koreyalılar tarixi qədim və zəngindir. Çin, Hindistan və Yaponiya mədəniyyətinin təsirləri hiss olunsa da, Altay, qədim türk, şamanizm və göy tanrıçılığının izləri mədəniyyətimizdə, düşüncəmizdə hələ də qalmaqdadır...\n- Altaydan dünyanın bir sıra yerlərinə səpələnən etnosun iki qolu olaraq Koreya və Azərbaycan xalqları arasındakı oxşar və fərqli cəhətlər dövrümüzdə çoxmu nəzərə çarpır?\n- Sizin dediyiniz kimi, mən də kökü Altaya gedib çıxan koreyalılarla türklərin eyni etnosdan olduğu qənaətlərini bölüşdüyümə görə türkologiyanın bu istiqamətində tədqiqatlara başladım. İki il bundan əvvəl bu məqsədlə Altaya getdim, Rusiyanı, Monqolustanı, Çini, daha sonralar Türkiyəni, Orta Asiya respublikalarını gəzdim, müəyyən tədqiqatlar apardım. Altay dil qrupuna aid xalqların türkcələrini araşdırdım və bir sıra maraqlı qənaətlərə gəldim. Dünya dilçilərinin gəldiyi ümumi fikirlərə görə, Koreya dili Altay dil qrupundan ayrılaraq müstəqil inkişaf etməsini tarixi səkkiz min il bundan əvvələ gedib çıxır. Məhz buna görə də dillərimiz arasında çox böyük fərqlər yaranmış, coğrafi uzaqlıqlara görə isə müxtəlif istiqamətlərdə inkişaf etmiş, hətta fərqli əlifba və lüğət qatlarına yiyələnmişdir. Vurğulamaq istəyirəm ki, hələ də Koreya dilində ən qədim türk sözləri qalır. Müqayisəli tədqiqatlar aparsaq, istər dillərimizin söz qatlarında, istərsə də folklor, ədəbiyyat, mədəniyyət, hətta inanc məsələlərində ortaq cəhətlərimizi görə bilirik. Son illər yaranan və möhkəmlənən iqtisadi-siyasi, ictimai-mədəni münasibətlər isə bu yaxınlığı daha da sürətləndirir. Мənim də türkologiya ilə ciddi məşğul olmağımın əsas səbəblərindən biri də məhz bu doğmalıqlardır.\nİki millət arasındakı oxşar cəhətləri tədqiqata cəlb etməklə xalqlarımızın qarşılıqlı münasibətlərini daha da dərinləşdirmək mümkündür.\n- Türksoylu xаlqlar arasında Koreya ilə bir çox mənalarda oxşar taleyə malik millət, fikrimcə, azərbaycanlılardır. Həm Koreya, həm də Azərbaycan müəyyən qlobal tarixi proseslərə görə iki yerə bölünüb. Güney və qüzeyə parçalanma istər-istəməz hər iki xalqın tarixində, ədəbiyyatında, humanitar-mədəni, ictimai-ədəbi düşüncəsində özünü göstərir...\n- Siz çox həssas məsələlərə toxunursunuz. Doğrudan da hər iki xalqın parçalanmadan əziyyət çəkdiyini son iki əsr tarixlərində görmək mümkündür. Qədimdən bizim kökümüz eynidir, sonralar oxşar tarixi taleyə sahib olduğumuzu bir daha xatırladaraq, ayrı-ayrı coğrafi məkanlarda yaşasaq da, ədəbi-mədəni düşüncəmizdə ayrılıq, parçalanma, yadellilərin işğalı kimi problemlər xalqlarımızın oxşar tərəflərindən xəbər verir. Bu bölünmə ədəbiyyatlarımızda da, düşüncəmizdə də öz izlərini buraxıb. İki millətin münasibətləri dərinləşdikcə, güman edirəm belə taleyüklü məsələlərin də araşdırılmasına xüsusi önəm veriləcək. Aramızda ortaq məxrəcləri tapıb Türk dünyası, Altay dünyasına aid xalqların və ölkələrin daha da yaxınlaşmasına töhfələrimizi verməliyik.\n- Vaxtilə Koreya ədəbiyyatına marağım olub və hətta sizin qədim poeziya nümunələrinizi ruscadan tərcümə edərək “Ədəbiyyat qəzeti”ndə çap etmişəm. Bir-iki nümunəni çıxmaq şərtilə ölkəmizdə Koreya ədəbiyyatı, folkloru demək olar ki, çox az tanınır...\n- Düz buyurursunuz, əslində Koreyada Azərbaycan ədəbiyyatı çox təbliğ olunmayıb. Bizim çox qədim və zəngin ədəbiyyatımız, pоeziyamız və folklorumuz var. Elə Azərbaycan ədəbiyyatının da zəngin ənənələrə malik olduğunu bilirəm. Koreya xalq ədəbiyyatı, ağız nümunələrimiz daha tez yazıya alınıb. Ta qədimlərdə Çin, daha sonra milli əlifbamızla folklor nümunələrimiz, eləcə də şair və yazıçılarımızın əsərləri yazıya köçürülüb. Daha sonrakı mərhələlərə diqqət yetirəndə, bizdə də sizdəki kimi ədəbiyyatın inkişafı müxtəlif mərhələlər keçib. XIX və XX əsrlərdə isə Qərb modern estetikasına cavab verən çağdaş Koreya söz sənəti nümunələri, çoxsaylı hekayələr, romanlar, dramlar yazılıb. Bir sıra tanınmış mütəfəkkirlər, yazıçı və şairlərimiz Koreya ədəbiyyatının fundamental nümunələrini yaradıblar.\n- Hətta deyilənlərə görə, bizim “Koroğlu” eposuna bənzər qəhrəmanlıq dastanlarınız da var...\n- Bir o deyil, dərinə varsaq, ağız ədəbiyyatlarımızda bir-birinə ruhən yaxın çoxsaylı əsərlərlə rastlaşa bilərik...\n- Necə oldu ki, məhz türkologiya sahəsinə həvəs göstərməyə başladınız?\n- Bu, uzun bir həyat hekayəsidir. Mən lisey tələbəsi olarkən Koreyada türk dünyası, Türkiyə, türk məmləkətləri, Azərbaycan haqqında bilgilər çox az idi. Altay dil qrupuna aid edilən xalqların tarixi, mədəniyyəti haqqında isə məlumatlar, demək olar, yox idi. Biz o zaman Qərb, Avropa və Rusiya kimi ölkələrin ədəbiyyatını tanıyırdıq, onların yazıçılarının kitabları dilimizə çevrilib böyük tirajla Koreyada nəşr olunurdu. Amma heç bir türk xalqının ədəbiyyat nümunələri Koreya dilinə tərcümə olunmurdu, türkdilli yazarları tanımırdıq, onların kitabları yayımlanmırdı. Мən ali təhsil almaq istəyəndə Türkiyə universitetlərinə üz tutdum. Daha sonralar Özbəkistanda təhsilimi davam etdirdim. Koreyada o zaman bir universitetdə türk ədəbiyyatı və dilini öyrənən bölüm vardı. Fəqət mən daha geniş bilgilər istəyirdim, odur ki, Türkiyəyə üz tutdum. Burada türk dünyasını, onun mədəniyyətini və ədəbiyyatını öyrəndim, Koreya mədəniyyətini, söz sənətini dost ölkədə təbliğ etdim. Dili öyrənəndən sonra qarşılıqlı ədəbi tərcümələr etdim, türkologiyaya aid elmi kitablarım, məqalələrim işıq üzü gördü, çox saylı televiziya və radio verilişləri hazırladım. Beləcə türkologiyaya olan marağım daha sonra dərin bir məhəbbətə çevrildi və onda anladım ki, biz bir ananın fərqli inkişaf edən iki övladıyıq...\n- Yeri gəlmişkən, bizdə Azərbaycan-Koreya Mədəniyyət təşkilatı fəaliyyət göstərir, eləcə də Bakı Dövlət Universitetində Koreya ədəbiyyatı və dili bölümü var. Sizdə də oxşar qurumlar mövcuddurmu?\n- Düzünü desəm, bu istiqamətdə fəaliyyətlərimiz indi başlayıb. Мən çalışdığım universitetdə Asiya türkoloji mərkəzini yaratmaq istiqamətində işlər aparıram. Ölkəmizdə görüşdüyüm dövlət adamlarına bu məsələnin aktuallığını çatdırmağa çalışıram. İnanıram ki, yaxın vaxtlarda bu yöndəki fəaliyyətimizin səmərəsini görəcək və Koreyada güclü bir türkoloji mərkəzi yarada bilərik.\n- Azərbaycan ədəbiyyatı sizin ölkədə tanınırmı? Hansı yazıçı və ya şairimiz Koreya dilinə tərcümə olunub?\n- Təəssüflər olsun ki, Azərbaycan ədəbiyyatı ölkəmizdə az tanınır və indiyəcən geniş təbliğ olunmayıb. Şəxsən mən Nizami Gəncəvi haqqında bir araşdırma yazısı hazırlamaq fikrindəyəm. Çağdaş yazarlardan Vaqif Sultanlının bir hekayəsini koreyaca çevirib “Asiya” dərgisində çap etdirdim. Bir neçə il bundan əvvəl Koreyada Azərbaycan filmləri festivalı keçirildi, tanıtım məsələsi elə də güclü təşkil olunmamışdı. Bundan sonra çalışacağıq ki, bu istiqamətdə müxtəlif layihələr həyata keçirək.\n- Söhbətimizi yekununda sizə təşəkkürlərimizi bildirir, Azərbaycan oxucularına ürək sözlərinizi eşitmək istərdik.\n- Vaxtı ilə Altay dil qrupundan yola çıxan Koreya və Türk dünyası xalqlarının indiki zamanda “İpək yolu” mədəniyyət yaxınlığına xüsusi önəm verməliyik. İstərdim ki, bir-birimizin ədəbiyyatını, mədəniyyətini öyrənək, dəyərlərimizdən bəhrələnək. Təkrarən gözəl Azərbaycana qayıtmaq, bu xalqı daha dərindən öyrənmək istərdim...\nSöhbətləşdi: Aydın Xan Əbilov\n12:10 27 May 2016\n09:17 05 Aprel 2016\nTV-lərdən şüurumuza hücum\n14:49 16 Fevral 2016


Fizuli Hüseynov | ÇAŞIR KÖKÜ FAYDALARI\nÇaşır kökü Azərbaycanda, əsasən, Naxçıvanda, Qubada, Qusarda geniş yayılmışdır. Acı bir dadı vardır, dadlı və iştahaçıcı turşusu olur. Naxçıvanda çox məşhurdur. Müalicə məqsədi ilə köklərindən istifadə olunur, köklərinin suda dəmləməsi yaxşı qurdqovucudur, iştah açıcıdır, immun sistemi gücləndirir, uzun müddətli öskürək zamanı faydalıdır, tərkibi antioksidantlarla zəngin olduğundan xərçəng xəstəliyinin müalicə və profilaktikasında faydalıdır.\n200 qram qurudulmuş çaşır köklərini 1 kq bal ilə qarışdırın, gündə üç dəfə yeməkdən əvvəl bir çay qaşığı yeyin, bu məcun eynı zamanda sonsuzluğun müalicəsində hərəkətli spermanın miqdarını artırmaq məqsədi ilə də istifadə edilə bilər.\nTags: antioksidant, faydalı, immunitet, iştahaçıcı, müalicəvi, öskürək, qurdqovucu, şəfalı, sonsuzluq, Xərçəng,


Peyğəmbər (s) və məsum imamlarımızın (ə) qulamlarının olması onların quldar olmasını açıqlamırmı? | islamic mənbələri\nQeyd olunanlardan aydın olur ki, İslam rəhbərlərinin ixtiyarında müəyyən qullar və kənizlərin olması dəqiq və tam hesab-kitab üzündən olan proqramlar və islamın hikmətli əməlləri əsasında olmuşdur. Onların qullar və kənizlərlə davranışı elə gözəl və yüksək bir həddə idi ki, çox hallarda qul azad olunan zaman imamın evini tərk etmək istəmir və çox ciddi israrla imamdan istəyirdilər ki, daim onun xidmətçisi olmağa icazə versin. Lakin imam bunu qəbul etmirdi. Digər tərəfdən, onların qullarla rəftarı sair insanlar, xüsusilə müsəlman cəmiyyəti üçün bir növ təlim və əməli nümunələr idi. Belə ki, bu mühüm məsələdə və cəmiyyətin düçar olduğu gündəlik mühüm məsələdə onlara təlim verirdilər NUR-AZ.COM


Palitra qəzetiSerbiya Azərbaycan təcrübəsindən yararlanacaq\nSerbiya Azərbaycan təcrübəsindən yararlanacaq\nTarix: 30.08.2017 | Saat: 20:01:00 | E-mail | Çapa göndər\nSerbiya gömrükdə tətbiq edilən yeni texnologiyalar barədə Azərbaycanın təcrübəsindən yararlanacaq.\nDövlət Gömrük Komitəsinin mətbuat xidmətindən AZƏRTAC-a bildirilib ki, bu barədə avqustun 30-da komitənin sədri, gömrük xidməti general-polkovniki Aydın Əliyevin Serbiya Respublikası Maliyyə Nazirliyinin Gömrük İdarəsinin Beynəlxalq Gömrük Əməkdaşlığı və Avropa İttifaqına İnteqrasiya Departamentinin rəhbəri xanım Gordana Vidanovicin rəhbərlik etdiyi nümayəndə heyəti ilə görüşündə deyilib. Serbiya Gömrük Xidmətinin nümayəndə heyətinə Hüquq Mühafizə bölməsi üzrə baş direktorun köməkçisi, Risk Analizləri və Risklərin İdarə olunması Departamentinin rəhbəri, həmçinin Belqrad, Subotika və Nis gömrük ofislərinin rəhbərləri daxildir.\nA.Əliyev Serbiya nümayəndə heyətinin səfərinin ölkələrimiz arasındakı əlaqələrin inkişafına töhfə verəcəyinə əminliyini ifadə edib. Bildirib ki, Azərbaycan və Serbiya arasındakı münasibətlər strateji tərəfdaşlıq səviyyəsindədir. Bu münasibətlərin yüksək səviyyəyə çatmasında dövlət başçılarının qarşılıqlı səfərləri xüsusi rol oynayır.\nKomitə sədri vurğulayıb ki, ölkələrimiz arasında siyasi əlaqələr yüksək səviyyədə olsa da, ticari münasibətləri inkişaf etdirməyə ehtiyac var. Azərbaycan iqtisadiyyatının inkişafı və qeyri-neft sektorunun şaxələndirilməsi istiqamətində görülən işlərdən bəhs edən Komitə sədri, eləcə də gömrük orqanları tərəfindən xarici ticarətin asanlaşdırılması və gömrük sahəsində aparılan islahatlar barədə qonaqlara məlumat verib.\nBildirilib ki, ölkələrimiz beynəlxalq təşkilatlarda bir-birinin mövqelərini dəstəkləyirlər.\nBu ilin aprelində Avstriyanın paytaxtı Vyana şəhərində Ümumdünya Gömrük Təşkilatı (ÜGT) Avropa Regionu Gömrük Xidmətləri Rəhbərlərinin Konfransında da Kosovonun ÜGT üzvlüyünə qəbul edilməsi məsələsində Azərbaycanın mövqeyinin dəyişməyəcəyi bildirilib. Qeyd edilib ki, Azərbaycan Respublikası Kosovonun müstəqilliyini tanımır və birtərəfli elan olunan müstəqillik beynəlxalq hüquqa ziddir.\nSerbiya Respublikası Maliyyə Nazirliyinin Gömrük İdarəsinin Beynəlxalq Gömrük Əməkdaşlığı və Avropa İttifaqına İnteqrasiya Departamentinin rəhbəri G.Vidanovic Azərbaycana səfərindən məmnun qaldığını söyləyib, ölkələrimiz arasındakı əlaqələrin daha da inkişafında qarşılıqlı səfərlərin əhəmiyyətini qeyd edib.\nO, Azərbaycana səfərində məqsədin gömrük sahəsində tətbiq olunan yeni texnologiyalar barədə, xüsusən GPS izləmə sistemlərinin tətbiqində Azərbaycan Gömrük Xidmətinin təcrübəsini öyrənmək olduğunu diqqətə çatdırıb.\nSonra qonaqlar Dövlət Gömrük Komitəsindəki “Hədəf” mərkəzinə baxış keçirib, gömrük xidmətinin müasirləşdirilməsi layihələri ilə yaxından tanış olublar.


Elxan Şahinoğlunun "Aprel atəş(kəs)i" '; // item += '\nElxan Şahinoğlunun "Aprel atəş(kəs)i"\nAprelin 3-də politoloq, "Atlas" Araşdırmalar Mərkəzinin rəhbəri Elxan Şahinoğlunun "Aprel atəş(kəs)i" adlı yeni kitabının təqdimatı keçirilib.\nElxan Şahinoğlu ölkədə və beynəlxalq arenada baş verən siyasi prosesləri düzgün analiz etməyə bacaran ekspertlərdən biridir. Təsadüfi deyil ki,ölkə mediasının ən çox müraciət etdiyi ekspertlər sırasında gedir. Biz daima onun fikirlərini mətbuatdan izləyirik.\nBir neçə gün ərzində "Aprel atəş(kəs)i"nı kitabını oxumaq imkanım oldu. Qeyd edim ki, kitabda aprel öncəsi və aprel hadisələri dəqiq və düzgün analiz olunub. Qarabağ ətrafında oynayılan çirkin oyunlar və ATƏT-in Minsk qrupu həmsədrlərinin mənasız,heç bir önəm daşımayan bölgəyə səfərləri sərt tənqid olunub. Xüsusilə, kitabda Azərbaycan prezidenti İlham Əliyevin Qarabağ münaqişəsinin həlli ilə bağlı fikirləri və diplomatlarla görüşləri, Azərbaycan dövlətinin prinsipial mövqeyi və düşmən hücumlarına cavab olaraq, ordumuzun əks-hücumları nəticəsində 2000 hektara yaxın ərazinin, o cümlədən strateji əhəmiyyət daşıyan Lələtəpə və Talış yüksəkliklərinin geri qaytarılması, silahlı qüvvələrimizin on minlərlə hektar əraziyə nəzarət etmək imkanı qazanması, işğalçı ölkənin 200-ə yaxın hərbçisi və çoxsaylı texnikasının məhv edilməsi öz əksini tapıb. Əsasən kitabda xalqımızın aprel hadisələri zamanı ortaya qoyduğu milli həmrəylik xüsusi olaraq qeyd edilib.\nBu gün aprel hadisələrini təhlil edən belə kitablara böyük ehtiyac var. Çünki hadisələr baş verən ərəfədə insanların vəziyyəti analiz etmək imkanları məhdud idi. Hadisələr durulduqdan sonra insanların baş verənləri analiz etmək imkanları yarandı. Hadisələrin üzərindən illər keçsə belə, dörd günlük müharibə xalqımızın yaddaşında əbədi iz qoydu. Hesab edirəm ki, “Aprel atəş(kəs)i"kitabı aprel hadisələrini aydınlatmaya geniş işıq açır. Elxan Şahinoğlu bu missiyanı uğurla həyata keçirib. Nəzərə alsaq ki,kitab ölkənin tanınmış siyasi ekspertinin qələmindən çıxıb, oxuyub analiz etməyə dəyər.\nBiz şəxs olaraq yaxşı bilirik ki, Elxan Şahinoğlu vətənpərvər və dövlətini sevən şəxsdir. Bütün beynəlxalq tədbirlərdə və mediada Azərbaycanın haqlı səsini müdafiə edir. Hər zaman Qarabağ danışıqları ilə bağlı Ermənistanı və münaqişənin həlli ilə məşğul olan qurumları sərt tənqid edir.\nBu gün bu kimi kitabların müxtəlif dillərə çevrilib, dünyanın elm mərkəzlərinə və kitabxanalarına göndərilməsinə böyük ehtiyac var. Tərcümə Qafqaz bölgəsi ilə maraqlanan xarici ekspertlər,alimlər üçün əla mənbə funksiyasını yerinə yetirər.\nKitab həm də politologiya və.s. humanitar fakültələrində təhsil alan tələbələr üçün yaxşı vəsait ola bilər. Yetər ki gənclərimiz bu cür kitabları oxusunlar və nəticə çıxartmağı bacarsınlar. Dostlarıma kitabı oxumağa tövsiyyə edirəm.


Avropa çempionatında medal qazananlar mükafat alacaq – ÖZƏL\nElza Seyidcahan bu dəfə tamam fərqli obrazda - FOTO\n17 Aprel 2015 14:05\nAğır atletika federasiyasında yenilənmə dövrü gedir. Məlum dopinq cəzalarından sonra uzun müddət özünə gələ bilməyən qurum sanki “uğursuzluq zolağı”na düşmüşdü.\nFederasiya bu uğursuzluğu aradan qaldıra bilmək üçün məşqçi dəyişikliyinə də əl atdı. Ağır atletika üzrə milli komandanın baş məşqçi postundan bolqar mütəxəssis Zlatan Vanaev göndərildi, yerinə macarıstanlı Tamas Feher gətirildi. Ancaq Tamas Feherin də federasiyadakı işləri qənaətbəxş sayılmadı. Buna görə də rəhbərlik 5 ay sonra polşalı Miroslav Çorosla anlaşdı.\nPublika.az-ın əldə etdiyi məlumata görə, bu yaxınlarda Tiflisdə keçirilən Avropa Çempionatından öncə federasiyada fövqəladə iclas keçirib. Bunun da səbəbi qarşıdakı beynəlxalq turnir olub. Federasiya rəhbərliyi Avropa çempionatından mütləq nəticə gözlədiyini bildirib. Əks halda, ixtisarların ola biləcəyi də deyilib.\nXüsusilə də kişilərdən ibarət milli komanda üçün “uğursuzluq zolağı”ndan çıxmaq əsas məqsəd idi. Buna görə də kişilərdən ibarət milli komanda bu turnirə 4 nəfərlə - Elmar Alıyev, Valentin Xristov, Əfqan Bayramov və İvan Stoitsovla yollandı. Kişilərin yarışında üzləri ən çox güldürən 2 illik dopinq cəzasını başa vuran olimpiya mükafatçımız Valentin Xristov oldu. O həm təkanla qaldırmada, həm də toplamda qızıl medal qazanaraq himnimizi səsləndirməyi bacardı. Elmar Alıyev medalsız qalsa da, Əfqan təkanla qaldırmada qızıla yiyələndi. İvan Stoitsov isə zədəsi üzündən mübarizəyə çıxa bilmədi.\nXanımlar yığmamızın medal sayını 9-a yüksəltdi\nHafiz Süleymanovun baş məşqçisi olduğu qadınlardan ibarət milli komandamız bizi daha çox sevindirdi. Tiflisdə keçirilən Avropa çempionatına iki idmançısını aparan H.Süleymanov vətənə medallarla qayıdır. Boyanka Kostovanın (53 kq) qızıl medalından sonra növbəti medalı Anastasiya İbrahimli qazanıb. Qadın atletimiz uğurla çıxış edərək fəxri kürsüyə qalxıb. Anastasiya birdən qaldırma hərəkətində 103 kq nəticə ilə 6-cı olub. Təkanla qaldırma hərəkətində isə İbrahimli 130 kq ilə 3-cü yeri tutub. Anastasiyanın öz aktivinə yazdığı 2 – təkanla qaldırma və toplamda – medal Azərbaycan yığmasının ümumi medal sayını 9-a yüksəldib. Bu isə Avropa çempionatında çıxış edən bütün ölkələrdən daha çoxdur.\nDiqqətinizə çatdıraq ki, Hafiz Süleymanov Anastasiya İbrahimlinin həm millidəki, həm də şəxsi məşqçisidir. Aldığımız məlumata görə H.Süleymanovun qısa müddət ərzində qadınlardan ibarət milli komandada gördüyü işlər rəhbərliyin də diqqətindən yayınmayıb.\nPublika.az-ın əldə etdiyi digər məlumata görə, Avropa çempionatında uğurlu çıxış edən idmançıları rəhbərlik tərəfindən mükafat gözləyir. Məlumata görə, mükafatlar əldə edilən nəticələrə görə veriləcək.\n22 May 19:48